Krugersdorp-moorde: Twee weer in hof | Maroela Media
Covid-19-samevatting: Meer duidelikheid oor 10 000 veldwerkers
Krugersdorp-moorde: Twee weer in hof
Christian Kruger (29) en Fabian Luff (32) het Dinsdag hul tweede verskyning in die Krugersdorp-landdroshof gemaak in verband met die drie opspraakwekkende moorde in die dorp verlede maand.
Die twee is in hegtenis geneem in verband met die moorde op Hanlie Lategan (52), 'n eiendomsagent van Roodepoort, Kevin Mc Alpine (29), 'n versekeringsmakelaar by InSHoor en Anthony Scholefield (67), 'n versekeringsmakelaar by Momentum. Al drie slagoffers is in 'n tydperk van net meer as drie weke onder dieselfde omstandighede vermoor, nadat hulle kliënte sou spreek.
Kruger is op 2 Junie in hegtenis geneem, wat gelei het tot Luff se inhegtenisneming kort daarna. Hulle staan tereg op drie aanklagte van moord, roof met verswarende omstandighede, diefstal en ontvoering.
Kruger en Luff het hul gesigte gedeeltelik met hul sweetpakbaadjies bedek toe hulle in die beskuldigdebank ingestap het. Hulle het tydens hul vlugtige verskyning stip na die landdros gekyk. Luff het sy aansoek om borgtog teruggetrek, omdat hy meer tyd nodig het om 'n regsverteenwoordiger van sy keuse aan te stel.
Victor da Silva, Kruger se regshulpraadprokureur, het egter gesê Luff vertraag net die prosedure aangesien hy nie in staat sal wees om 'n private prokureur te bekostig nie.
Jacqueline Stay, direkteur van openbare vervolging, het egter aangevoer Luff moet die geleentheid gegun word om regsverteenwoordiging van sy eie keuse te vind.
Da Silva het Luff aangeraai om vir regshulp aansoek te doen om verdere vertragings te vermy en het bygevoeg hy is bereid om albei mans te verteenwoordig.
Die saak is tot 24 Junie uitgestel en sal voortaan in die Roodepoort-streekshof aangehoor word.
krugersdorp Krugersdorp-moorde misdaad
Stellenbosch-bylmoorde: 'Dís wat die aand gebeur het'
Verpleegster getuig oor Oscar: 'Ek het bedreig gevoel'
Ek is oortuig dat die twee ook verantwoordelik is vir die moorde of die Vrou, haar dogtertjie, haar skoonpa en haar man in Randfontein.Daar is baie oorenkomste!